Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: felsőoktatásról szóló 1993. évi LXXX. törvény szerinti főiskolai vagy egyetemi szintű alapképzési szakjai, amelyeket
Paragraph Index: 2762

c) A szakképzettség gyakorlásához szükséges személyes adottságok és készségek: - tájékozódó képesség saját múzeumi szakterülete minden részletében, - problémafelismerő és problémamegoldó, önálló ítéletalkotó képesség a tudományos és publikációs tevékenységben, - rendszerező képesség a gyűjtemények feldolgozásában, - kreativitás, eredetiség, térlátás és esztétikai érzék a kiállítás-rendezésben, - kommunikációs és előadói képesség mind a hagyományos formák (tárlatvezetés, előadások, múzeumi foglalkozások, vetélkedők) esetében, mind a modern eszközök (média, film, digitális hordozók) használatakor, - színvonalas szóbeli és írásbeli kommunikációs képesség magyar és idegen nyelven egyaránt, - hivatásuk iránti magas szintű szakmai érdeklődés, motiváltság és elkötelezettség - tudományos kutató munkájukhoz szükséges széles látókör, problémamegoldó képesség, a korszerű múzeumi technikák alapos ismerete, használata.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes